Koza Belka ušetala u kuću i sa stola pojela skoro 20.000 eura!

Obitelj Simić pripremila je novac kojim su htjeli kupiti zemljište i proširiti imanje. No stvari se nisu odvijale kako je trebalo jer je novac za kupnju 10 hektara zemlja pojela koza Belka

<p>Obitelj Simić iz sela Ranilovići u središnjoj Srbiji odlučila je proširiti svoje imanje. <strong>Uštedjeli su 20.000 eura za kupnju 10 hektara zemlje</strong>. Na dan kupoprodaje zemljišta <strong>planove im je pokvarila koza Belka</strong>. </p><p>- Ustali smo rano, prebrojali novac, trebao je doći čovjek od kojeg kupujemo zemlju da potpišemo ugovor i isplatimo prodavatelja. <strong>Novac je bio na stolu u dnevnoj sobi</strong>, a mi smo otišli doručkovati. Moj tast je izašao, kao i svako jutro, nahraniti stoku, ali nije primijetio da nije zatvorio ulazna vrata. Tu je nastala naša nesreća. Koza Belka, koju imamo već nekoliko godina, ušla je kroz otvorena vrata u dnevnu sobu i<strong> počela jesti novac sa stola</strong> - kazala je uplakana Milena. </p><p>- Kad smo čuli šuškanje i buku, suprug je ustao od stola. Zamalo je dobio infarkt.<strong> Belka je pojela sav novac</strong>, ostalo je svega 300 eura. Muž od toga dana ništa ne govori. Samo sjedi, šuti i gleda u jednu točku. Belka nas je zavila u crno - rekla je Milena za Ar info.</p><p>Za vrijeme intervjua<strong> Belka se okretala na ražnju</strong>. Kako pišu reporteri portala <a href="http://arandjelovacinfo.rs/2018/12/04/arandjelovac-koza-coveku-pojela-20-000-evra/">Arandjelovacinfo.rs</a> koji su ostali na ručku kod obitelji Simić, Belka je bila vrlo ukusna.</p><p><br/> </p>